ફેડરલ ઇન્વેસ્ટિગેશન એજન્સીએ આ રિપોર્ટ પાકિસ્તાન હાઇકોર્ટના ચીફ જસ્ટીસ મિયાં સાકિબ નિસારના નેતૃત્વમાં આ મામલે સુનાવણી કરી રહેલી ત્રણ સભ્યોની બેન્ચ સમક્ષ રજૂ કર્યો હતો. આ રિપોર્ટમાં 44 વ્યક્તિઓની લિસ્ટ રજૂ કરવામાં આવી છે, જેમની વિદેશમાં સંપત્તિઓ બીજાના નામ પર છે. હાલમાં જ ચૂંટાયેલા વડાપ્રધાન ઇમરાન ખાનની બહેન અલીમા ખાન પણ આ લિસ્ટમાં સામેલ છે. એજન્સી મુજબ તેમણે અલીમા ખાનના નામ પર નોટિસ મોકલી હતી પરંતુ તેઓ હાલ વિદેશમાં છે. વિદેશોમાં બેનામી સંપત્તિ ધરાવતા લોકોમાં પાકિસ્તાનના આર્થિક અને ઉર્જા મામલાઓના સરકારી પ્રવક્તા ફારૂખ સલીમની માતા પણ સામેલ છે.